A Baranya Megyei Diáksport Tanács 2015. évi működésének,

a 2014/2015. tanévi Diákolimpia@ versenyrendszere működtetésének értékelése

# A Baranya megyei diáksport tanács működése 2015. évben

**Infrastrukturális feltételek**

A Baranya Megyei Diáksport Tanács (a továbbiakban: BmDST) **székhely**én, a Pécs, Széchenyi tér 9. szám alatti, az ún. Megyeházán kerültek biztosításra: a Szociális és Gyermekvédelmi Főigazgatóság Baranya Megyei Kirendeltségén történt, a szervezet titkárának munkavállalási helyszínén. A Kirendeltség partner volt a székhely biztosításában (irodahasználat), és az operatív feladatellátás eszközeinek (pl. telefon, email, iratkezelés, informatikai eszközök, stb.) térítésmentes rendelkezésre bocsátásában.

Az **elnökségi ülés**ek színtere az elnökhelyettes munkavállalási színhelyére került át, illetve továbbra is a Sportszövetségek székházában zajlottak. Mint ahogy a **gazdálkodási tevékenység**ek ellátása is, (hiszen a BmDST megbízott gazdaságvezetője, a Sportszövetségek főtitkára is egyben). A **küldöttgyűlés**ek megtartására a tanév elején az MDSZ Regionális Irodája, illetve az évvégén a BmDST elnöke biztosított helyszínt.

**Összességében az infrastrukturális feltételekben a 2014. évhez képest nem történt változás.**

**Kivétel: 2015. június 1. napjától a szervezet titkárának munkavállalási helyszíne megváltozott, amiből adódóan az operatív feladatellátás koordinációjának helyszíne is „költöztetést” igényel, illetve a szervezet székhelyének újragondolása is szükségessé válik.**

**Személyi feltételek**

A BmDST választott tisztségviselői társadalmi munkában végzik a feladataikat. Munkájukhoz - igazolható igényeik alapján - kizárólag költségtérítésben részesülhetnek. Az operatív feladatokat ellátó titkár megbízásos jogviszonyban, a szerződésben meghatározott feladatok ellátására, megbízási díjban részesülhet. A szervezet gazdálkodását pénzügyi szakember: könyvelő és gazdaságvezető segíti, szintén megbízási szerződés keretében.

A 2014/2015. tanévben a tisztségviselők a feladatellátásukhoz költségtérítésben részesültek, a titkár továbbra is munkája mellett, „másodállásban” működött, és a gazdaságvezető megbízására - „sajátos” munkaviszonyára tekintettel – csak útiköltség-térítés formájában volt lehetőség. A szakmai munka a tisztségviselők aktív (szinte napi) támogató közreműködésével, a pénzügyi feladatellátás a titkár tevékeny bekapcsolódásával valósult meg.

**Összességében a személyi feltételekben a 2014. évhez képest nem történt változás.**

**Kivétel: az Emberi Erőforrások Minisztériuma Pályázatkezelőjéhez benyújtott működést segítő pályázat pozitív elbírálása esetén, a működési támogatás elnyerésével a „gazdaságvezető és könyvelő” megbízásos jogviszonyának „helyreállítása”, díjazása, illetve a pénzügyi folyamatok visszatelepítése is szükségessé válik.**

**Szervezeti keretek**

* **Elnökség** (2013. év áprilisától): személyi összetétele változatlan.
* **Felügyelő Bizottság** (2013. év áprilisától): személyi összetétele változatlan.
* **Küldöttgyűlés** (2014. év szeptemberétől): személyi összetétele – a Szigetvár körzeti DSB-vezető személyén kívül – változatlan.
* Új közreműködő és partnerszervezet (2013. év májusától): A Magyar Diáksport Szövetség Területi Igazgatóságához tartozó Dél-Dunántúli **Regionális Iroda**.

**A szervezeti keretekben 2014. évhez képest nem történt változás.**

Az **elnök mandátuma 2015. december hónapban** lejár. Az elnökválasztás előkészítése (jelölő bizottság felállítása, az alapszabály felülvizsgálata, stb.) mielőbb szükségessé válik.

**Anyagi eszközök, források**

**BEVÉTELEK** (2014. szeptember 1 – 2015. június 15. között)

**Magyar Diáksport Szövetség támogatása:**

|  |  |  |
| --- | --- | --- |
| **Támogatás tartalma** | **Teljesítés/utalás ideje** | **Támogatás összege** |
| Labdajátékok3 OD előleg | 2014.09.24 | **5 000 000,00 Ft** |
| Szabadidősport támogatása (pályázat) | 2014.10.27 | |  | | --- | | **290 000,00 Ft** | |
| Labdajátékok3 OD támogatása | |  | | --- | | 2014.11.19 | | |  | | --- | | **2 940 132,00 Ft** | |
| 09\_12 havi működési támogatás | 2014.12.05. | **1 000 000,00 Ft** |
| 01\_02 havi működési támogatás | 2015.02.10. | **580 000,00 Ft** |
| Kosárlabda6L és Játékos sportverseny OED-k finanszírozása | 2015.03.13. | **311 628,00 Ft** |
| Játékos sportverseny OD előleg biztosítása | 2015.03.27. | **603 561,00 Ft** |
| Játékos sportverseny OD maradvány | 2015.04.16. | **258 669,00 Ft** |
| Torna OED finanszírozása | 2015.04.16. | **664 700,00 Ft** |
| Kosárlabda5 OD előleg biztosítása | 2015.05.06. | **2 456 196,00 Ft** |
| 03\_06 havi működési támogatás | 2015.05.08. | **2 022 544,00 Ft** |
| Kézilabda5L OED | 2015.05.15. | **126 596,00 Ft** |

**Mindösszesen: 16 254 026,00 Ft**

**Az MDSZ további kötelezettségvállalása:**

1. **vállalkozó szerződés alapján a 2015. 05. havi OED-k finanszírozására (összesen): 543 625,00 Ft, továbbá a Kosárlabda5 OD maradványának biztosítására 1 052 656,00 Ft esetében;**
2. **értesítés alapján (a szervezet 01\_08 havi támogatása): 6 009 490,00 Ft, amiből 2 022 544,00 Ft került biztosításra, ezért a fennmaradó összeg: 3 986 946,00 Ft.**

**A Baranya Megyei Önkormányzat támogatása:**

A 2014. évhez képest nem történt változás.

2014. évben a megyei önkormányzat – immár harmadik alkalommal – kötött egy évre szóló szerződést a Pécsi Sport Nonprofit Zrt-vel a megyei sportfeladatok ellátására, melynek keretében 2 millió forint összegű támogatást nyújtott a szervezet részére. A támogatásból a BmDST közvetett módon (pl. a városi sportcsarnok térítésmentes biztosításán keresztül) részesült. A támogatás felhasználási és elszámolási határideje: 2015. június 30. napja volt, mely kötelezettségének a Zrt. határidőn belül eleget tett. Minderről a Zrt. a megyei önkormányzat 2015. évi júniusi közgyűlésén beszámolt, mely előterjesztést a testület elfogadta.

**Fentiekkel egyidejűleg a megyei önkormány döntött arról is, hogy a 2015/2016. tanévben is a Pécsi Sport Nonprofit Zrt-n keresztül kívánja ellátni sportfeladatait, mely feladatellátásra – immár negyedik alkalommal – 2 millió forint támogatást biztosít.**

**A szervezet pályázati bevétele:**-

A pályázat címe: „Működni az ifjúságért!”

A megpályázott terület: Szervezeti működés

A pályázat benyújtásának időpontja: 2015.03.26.

A pályázatban megjelölt felhasználási időszak: 2015.03.11-2016.03.10.

A megpályázott támogatás összege: **2.350.000.- Ft**

Adminisztrációs költség: 720.000.- Ft

Kommunikációs költség: 200.000.- Ft

Kiküldetés:                     600.000.- Ft

Egyéb szolgáltatás:         830.000.- Ft

A benyújtott pályázat elbírálása ugyan 2015. április 28-án megtörtént, **de** a döntésről értesítés nem érkezett. A pályázat „parkoló pályára” került: sem támogatást, sem elutasítást nem kapott.

**A szervezet tagdíj bevétele:**

A 2014/2015. tanévre vonatkozó, közvetlen tagdíjak összege **238 750,00.-Ft**-ban számszerűsíthető. Az állami köznevelési intézményektől – az MDSZ és KLIK közötti megállapodás alapján – közvetten érkező „nevezési díjak” összege az országos szervezettől kapott támogatásban realizálódott (a nevezési számok alapján).

**A szervezet egyéb bevételei:**

1. Az országos elődöntők, döntők résztvevői által befizetett étkeztetési és szállás költségek (~ átfutó tételek): 1 738 700,00 Ft**.**
2. A számlavezető pénzintézet kamatjóváírása:109,00 Ft**.**

(A szervezet nyitóegyenlege 2014.09.02-án 671 000,00 Ft volt.)

**KIADÁSOK** (2014. szeptember 1 – 2015. június 15. között)

**A szervezet működésének költségei:**

1. Költségtérítések: 396 152,00 Ft
2. Könyvelési feladatok ellátása: 122 915,00 Ft
3. Titkári feladatok ellátása: 375 000,00 Ft
4. Járulékok:

SZJA: 549 199,00 Ft

EHO/EKHO: 1 023 504,00 Ft

Egészségbiztosítási járulék: 5 950,00 Ft

Nyugdíjbiztosítási járulék: 8 500,00 Ft

Szociális hozzájárulás: 22 950,00 Ft

1. Bankszámlaköltségek:

Postai kifizetések költsége: 30 621,00 Ft

Üzeneti díj: 17 050,00 Ft

Fiók bérleti díj: 7 840,00 Ft

Pénzforgalmi jutalék: 192 799,00 Ft

Számlavezetési díj: 24 114,00 Ft

1. Honlap működtetés: 24 130,00 Ft
2. Egyéb költségek: 24 130,00 Ft

**A versenyrendszer működtetésének közvetlenül költségei:**

1. Ajándék pólók vásárlása: 359 283,00 Ft
2. Dologi kiadások: 111 260,00 Ft
3. Egészségügyi szolgáltatás: 441 000,00 Ft
4. Egyéb szolgáltatásvásárlás (szabadidős sportnap): 300 000,00 Ft
5. Eszközbérlés (sátor, illemhely): 348 105,00 Ft
6. Érmek, díjak, kupák: 650 378,00 Ft
7. Étkeztetés: 1 258 443,00 Ft
8. Informatikai díjak: 121 000,00 Ft
9. Játékvezetői díjak (nettó): 1 569 523,00 Ft
10. Pályabérleti díjak: 711 200,00 Ft
11. Szállásköltségek: 6 226 800,00 Ft
12. Szerek szállítása: 110 000,00 Ft
13. Szervezői díjak: 202 000,00 Ft
14. Terembérleti díjak: 1 945 051,00 Ft
15. Utazási kiküldetési költségek: 48 008,00 Ft
16. Versenybírói díjak (nettó): 2 873 245,00 Ft

Fenti költségek összesítésében a megyei döntők és országos elődöntők, döntők együttesen szerepelnek; a területi versenyek bekerülési költségeit (külön-külön) a 3. fejezet tartalmazza.

# 2 A Baranya megyei diáksport versenyrendszerének működtetése, és az e körbe tartozó sportrendezvények lebonyolítása

**Megyei diákolimpiák, diáksport-versenyek**

**Célja:**

* a versenykiírásokban szereplő sportágakban korcsoportonként és nemenként a körzetek legeredményesebb versenyzőinek részvételével a tanév megyei diákolimpia bajnoka címét, illetve a további helyezéseket eldöntse,
* a győzteseket a diákolimpiák országos döntőire továbbjuttassa,
* segítse a megye utánpótlás-nevelését,
* a versenyekkel bővítse a kiválasztás lehetőségeit,
* népszerűsítse a versenykiírásokban szereplő sportágakat.

**A 2014. évhez képest változás nem történt.**

**Rendezője:**

A Magyar Diáksport Szövetség felhatalmazása alapján és a megyei diáksport szervezet alapszabálya értelmében a BmDST.

**A 2014. évhez képest változás nem történt.**

**Megyei döntők:**

A BmDST önállóan a diákolimpiák megyei döntőit a 2014/2015-ös tanév során **14 sportágban** szervezte és bonyolította: asztalitenisz, atlétika, duatlon, játékos sportverseny, **kéttusa**, kézilabda, kis iskolák sportversenye, kosárlabda, labdarúgás, leány labdarúgás, teremlabdarúgás (futsal), röplabda, torna, úszás sportágakban.

Ezek közül a PSN Zrt. közreműködői szerepelt vállalt: az asztalitenisz, a duatlon, a kéttusa, a kézilabda, a teremlabdarúgás, a torna és az úszás sportágak megyei döntőinek szervezésében és lebonyolításában.

A megyei döntők és selejtezők, diáksport versenyek időpontjait és helyszíneit az 1. számú ***melléklet*** tartalmazza.

**Időpontok:**

A megyei döntők időpontjait – az országos versenykiírás és programban foglaltak figyelembe vételével – a tanévnyitó küldöttgyűlés fogadta el **2014. augusztus 28**-ai, illetve **2015. augusztus 28**-ai ülésén. Az év során az időpontok csak néhány esetben, akkor is csak indokolt esetben változtak, amiről az érintett felek minden esetben, kellő időben értesültek.

**Helyszínek:**

A megyei döntők helyszínei minden esetben a sportági követelményekhez igazodtak, azok kiválasztása a szakág-vezetők részvételével, és a korábbi években tapasztalt lebonyolítási előnyök figyelembe vételével történt. A létesítmények egy részét a PSN Zrt. térítésmentesen biztosította (lásd. *kézilabda, teremlabdarúgás, torna, úszás*): a kezelésében lévő sportlétesítmények rendelkezésre bocsátásával. Több helyszín - a korábbi évekhez hasonlóan és a helyi eredményesség elismerésével egyidejűleg - “vidéken” maradt: pl. Mecseknádasdon, Siklóson és Görcsönyben. A helyszínek biztosíthatóságához pécsi iskolákat is igénybe kellett venni: pl. Budai-Városkapu Iskolaközpontot, a PTE Deák F. Gyakorló Gimnáziumot, melyeket fenntartóik és/vagy üzemeltetőjük térítésmentesen bocsátottak a megyei döntők lebonyolítására. A tanév során a középiskolás kosárlabda döntők lebonyolítására csak a POTE Sportcsarnokban, kedvezményes használati díjért volt lehetőség. Az atlétikai versenyek lebonyolítása teljes körben átkerültek a PVSK pályára; a labdarúgó döntők Kozármislenyben kerültek megrendezésre.

**Nevezés és részvétel:**

A versenyekre történő nevezések mennyisége és minősége továbbra is javuló tendenciát mutató. Lassan közelíti a versenyeken ténylegesen résztvevők körét. Különösen igaz ez az atlétika és úszás sportágakban, ahol a helyszínen történő teljes körű igazolás, illetve a bevezetett előnevezés is segíti az összhangot.

**A versenyeken résztvevők számának összesítését az 1. számú melléklet, továbbá részleteiben (versenyszámonként) a körzeti DSB-k által összeállított és benyújtott ún. „Tanévzáró jelentés”-ek tartalmazzák.**

**Költségek:**

A diákolimpiák megyei döntőinek közvetlen **rendezési költség**eit a BmDST önállóan és teljes körben finanszírozta:

* a versenybírók, játékvezetők, közreműködők megbízási díját;
* a sportorvosi, egészségügyi szolgálat díját,
* szükség esetén a közreműködők útiköltségeit,
* szükség esetén a sportlétesítmények bérleti/rendelkezésre állási díját biztosította.

A 2014/2015. tanévben a PSN Zrt. az alábbi versenyekben nyújtott segítséget és működött közvetlenül közre a feladatellátásban:

A városi sportcsarnok, illetve uszoda térítésmentesen történő rendelkezésre bocsátásával:

|  |  |  |  |  |  |
| --- | --- | --- | --- | --- | --- |
| **Sportág** | **Korcsoport** | **Nem** | **Jellege** | **Időpont** | **Helyszín** |
| Kézilabda | VI. | leány | megyei döntő | 2014.11.24. | Pécs |
| Kézilabda | VI. | fiú | megyei döntő | 2014.11.25. | Pécs |
| Teremlabdarúgás | VI. | fiú | megyei döntő | 2014.12.11. | Pécs |
| Teremlabdarúgás | IV. | fiú | megyei döntő | 2015.01.12. | Pécs |
| Torna | I., II., III-IV. | mindkét nem | megyei döntő | 2015.02.01. | Pécs |
| Úszás | I., II., III.,IV., V., VI. | mindkét nem | megyei döntő | 2015.02.015. | Pécs |
| Kézilabda | V. | fiú | megyei döntő | 2015.03.09. | Pécs |
| Amatőr kézilabda | V-VI. | fiú | megyei elődöntő | 2015.03.10. | Pécs |
| Amatőr kézilabda | V-VI. | fiú | megyei döntő | 2015.03.24. | Pécs |

Rendőrségi biztosítás finanszírozásában:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sportág** | **Korcsoport** | | **Nem** | | **Jellege** | | **Időpont** | | **Helyszín** |
| Duatlon „B” | I., II., III., IV. | mindkét nem | | megyei döntő | | 2014.09.27. | | Görcsöny | | |

A szükséges feltételek biztosításában:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sportág** | **Korcsoport** | | **Nem** | | **Jellege** | | **Időpont** | | **Helyszín** |
| Kéttusa | I., II., III., IV., V., VI. | mindkét nem | | megyei döntő | |  | | Pécs | | |

A megyei döntők bekerülési költségeit, mint a versenyrendszer működtetésének közvetlen költségeit a KIADÁSOK fejezet tartalmazza. Ennek részletezett kimutatása – az MDSZ által vállalt finanszírozási kötelezettség teljesítésének tükrében – a 2. számú mellékletben szerepel.

A költségek viseléséhez, kezeléséhez kapcsolódó pénzügyi folyamatokat a BmDST önállóan végezte: a díjakat – a hatályos számviteli szabályok szerint – számfejtette, könyvelte, a szükséges bevallásokat elkészítette.

**Díjazás:**

A tanévben rendezett diákolimpiák megyei döntőin az I-III. helyezettek érem-, az I-VI. helyezettek oklevél-díjazásban részesültek. A megyei döntők érmeit, valamint a megyei és körzeti döntők okleveleit a Magyar Diáksport Szövetség biztosította.

A körzeti diáksport versenyek lebonyolításához szükséges díjakat/érmeket a BmDST (MDSZ-től elnyert) támogatásából finanszírozta, illetve adta át a DSB-knek.

**Kivétel: Siklós körzeti DSB, mely szervezet ez igénnyel nem élt.**

**Eredmények:**

A megyei döntők győzteseit a titkár a Magyar Diáksport Szövetség elektronikus nevezési rendszerében, annak eljárási rendje szerint - igény alapján - minden esetben továbbjuttatta.

**Továbbjutók eredményei a Diákolimpia Országos Döntőin:**

* **a Baranya megyei diákok, csapatok (diákolimpiai alapsportág) országos diákolimpiai döntőn elért legjobb helyezéseinek összesítését a 3. számú melléklet tartalmazza.**

**Összegzés:**

A megyei diákolimpiák, diáksport versenyek szervezése és lebonyolítása – bár kötelezett szempontjából egyértelműen BmDST feladat – nem valósulhatott volna azon közreműködők és közreműködő szervezetek nélkül szervezetek nélkül, akiket/amelyeket ezúton is köszönet illet: körzet-vezetőket, szakág-vezetőket, tisztségviselőket, versenybírókat, játékvezetőket, sportegészségügyi szolgálatot ellátókat, technikai személyzetet, valamint a BmDST-vel együttműködőket. Úgy, mint a megyei sportági szakszövetségeket, sportszövetségeket, a PSN Zrt-t, illetve a helyszíneket biztosító köznevelési intézményeket, és azok fenntartóit/üzemeltetőit.

# A Baranya megyei diáksport tanács 2014/2015-ös tanévben önként vállalt feladata: a területi és országos diáksport versenyek szervezése és bonyolítása

A BmDST a 2014/2015-ös tanév előkészítése során – tekintettel szűkös lehetőségeire és korlátozott feltételrendszerére – kizárólag a Játékos Sportverseny, valamint az V. és VI. korcsoportos Kosárlabda Országos Döntőjére pályázott. A pályázatok közül - a VI. korcsoportos kosárlabda kivétel – el is nyerte a rendezés jogot.

**Diákolimpia Országos Döntők és Országos Elődöntők**

|  |  |  |  |  |  |
| --- | --- | --- | --- | --- | --- |
| **Sportág** | **Helyszín** | **Időpont** | **Verseny típus** | **Korcsoport** | **Nem** |
| **Kosárlabda** | Pécs | 2015.01.08. | OED | VI. | Leány |
| **Játékos Sportverseny** | Pécs | 2015.02.22. | OED | I-II. kcs. | Mindkettő |
| **Játékos Sportverseny** | Kozármisleny | 2015.02.28-29. | OD | I-II. kcs.. | Mindkettő |
| **Torna** | Pécs | 2015.03.01. | OED | I., II., III-IV. kcs. | Mindkettő |
| **Kézilabda** | Pécs | 2015.04.15. | OED | V. kcs. | Leány |
| **Kézilabda** | Kozármisleny | 2015.05.04. | OED | IV. kcs. | Leány |
| **Kosárlabda** | Pécs | 2015.05.08-10. | OD | V. kcs. | Mindkettő |
| **Kosárlabda** | Pécs | 2015.05.14. | OED | IV. kcs. | Fiú |
| **Kosárlabda** | Pécs | 2015.05.19. | OED | III. kcs. | Leány |
| **Kézilabda** | Kozármisleny | 2015.05.26. | OED | III. kcs. | Leány |

**Lebonyolítás**

|  |  |  |  |  |
| --- | --- | --- | --- | --- |
| **Sportág** | **Verseny típus** | **Korcsoport** | **Nem** | **Résztvevő csapatok száma** |
| **Kosárlabda** | OED | VI. | Leány | 2 csapat |
| **Játékos Sportverseny** | OED | I-II. kcs. | Mindkettő | 7 csapat |
| **Játékos Sportverseny** | OD | I-II. kcs.. | Mindkettő | 8 csapat |
| **Torna** | OED | I., II., III-IV. kcs. | Mindkettő | 49 csapat |
| **Kézilabda** | OED | V. kcs. | Leány | 3 csapat |
| **Kézilabda** | OED | IV. kcs. | Leány | 4 csapat |
| **Kosárlabda** | OD | V. kcs. | Mindkettő | 8 – 8 csapat |
| **Kosárlabda** | OED | IV. kcs. | Fiú | 4 csapat |
| **Kosárlabda** | OED | III. kcs. | Leány | 3 csapat |
| **Kézilabda** | OED | III. kcs. | Leány | 4 csapat |

**Finanszírozása és bekerülése költsége**

|  |  |  |  |  |  |
| --- | --- | --- | --- | --- | --- |
| **Sportág** | **Helyszín** | **Időpont** | **Költségterv összege** | **Számla**  **összege** | **MDSZ utalás dátuma** |
| **Kosárlabda** | Pécs | 2015.01.08. | 74 148 |  | 2015.03.13. |
| **Játékos Sportverseny** | Pécs | 2015.02.22. | 237 480 | 311 628 | 2015.03.13. |
| **Játékos Sportverseny** | Kozármisleny | 2015.02.28-29. | 862 230 | 603 561 | 2015.03.27. |
|  |  |  |  | 258 669 | 2015.06.16. |
| **Torna** | Pécs | 2015.03.01. | 664 700 | 664 700 | 2015.04.16. |
| **Kézilabda** | Pécs | 2015.04.15. | 126 596 | 126 596 | 2015.05.15. |
| **Kézilabda** | Kozármisleny | 2015.05.04. | 124 898 |  |  |
| **Kosárlabda** | Pécs | 2015.05.08-10. | 3 508 852 | 2 456 196 | 2015.05.06. |
|  |  |  |  | 1 052 656 |  |
| **Kosárlabda** | Pécs | 2015.05.14. | 168 408 |  |  |
| **Kosárlabda** | Pécs | 2015.05.19. | 125 421 |  |  |
| **Kézilabda** | Kozármisleny | 2015.05.26. | 124 898 |  |  |
| **A bekerülési költségek összesen**: **6 017 631 Ft** | | | | | |
|  |  |  |  |  |  |
| **Kéttusa MDO** | Pécs | 2015.03.21. | 288 600 |  |  |
| **TELEKOM Labdarúgás MDO** | Kozármisleny | 2015.04.25. | 700 400 |  |  |

**A bekerülési költségek és a benyújtott árajánlatok közötti (+) különbség adott versenyre vagy a megyei döntők lebonyolítására kerül/került átcsoportosításra.**

**Összegzés:**

A vállalt országos elődöntők, döntők sikeresen lebonyolódtak. A sportrendezvények során semmi olyan hiba vagy probléma nem jelentkezett, ami szakmailag a rendezési jogosultságot, és szervezési, lebonyolítási képességet megkérdőjelezhetné. A versenyek színvonalasak, az elvárt követelményeknek megfelelőek voltak, amit a független versenyelnökök jelentésükben is igazoltak az MDSZ felé. Összességében elmondható, hogy „nagy és szép feladatok voltak”, melyeket teljesített/teljesíteni tudott a BmDST. Ehhez olyan segítőkre, közreműködőkre volt szükség – a szakág-vezetőktől, versenyigazgatókon keresztül egészen a technikai személyzetig bezárólag – akiknek elismeréssel és köszönettel tartozunk. Szeretnénk ezt tenni ezúton is, tudva azt is, hogy ez az elvégzett áldozatos munkájukért kevés lehet. De bízva abban, hogy a jövőben is számíthatunk rájuk: az elhivatottságukra és a munkájukra.

**A BmDST a 2015/2016-os tanévben folyamatosan pályázik a labdajátékok országos elődöntőinek rendezési jogára, igény és lehetőség szerint. Továbbá benyújtotta pályázatát az Amatőr Kézilabda, valamint az Amatőr Labdarúgás diákolimpia országos döntőjének rendezési jogára is. Az előbbit sikerült elnyernie, de az utóbbiról sajnos „lemaradt”, az MDSZ Elnökségének 2015. év júliusi döntése értelmében.**

**Pécs, 2015. december 1. Kófiás Endre**

a BmDST elnöke